Diari Oficial de la Generalitat Valenciana


Sumari del DOGV 13, del 01-01-1980 (1980/801333)

DECRET sobre la distribució de competències i organització de la Conselleria de Transports i Benestar Social del Consell del País Valencià.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1979/09/03/(1)/dof/vci/html**

### Dades del document

Número de DOGV
:   13

Data del DOGV
:   01-01-1980

Secció del DOGV
:   DISPOSICIONS GENERALS

Número del document
:   1980/801333


Data del document
:   03-09-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret sobre la distribució de competències i organització de la Conselleria de Transports i Benestar Social del Consell del País Valencià.  
D'acord amb el Reial Decret- Llei 10/78 i el Reial Decret 477/78, ambdós de 17 de març, els quals concedeixen i desenvolupen el Règim Pre- autonòmic per al País Valencià; el Reial Decret 299/79, de 26 de gener, sobre transferències de competències de l'Administració de l'Estat al Consell del País Valencià, fent ús de les facultats e concedeix al Consell del País Valencià el Títol 1.er, Capítol I i article 1.er i concordants del seu Reglament de Règim Interior, i a proposta del Conseller de Transports i Benestar Social, el Ple del Consell, en sessió de 2 d'agost, va aprovar l'organització d'aquesta Conselleria, i en compliment d'aquest acord  
DISPOSE:  
1. Organització General de la Conselleria  
Article primer.- 1.1. Al Ple del Consell del País Valencià li correspon la decisió en totes les matèries reservades al Consell de Ministres dintre l'àmbit de les competències transferides.  
1.2. A la Conselleria de Transports i Benestar Social, sota la superior direcció del seu titular, li correspon l'exercici de l'activitat administrativa en matèria de Transports i Benestar Social d'acord amb el que es determina al present Decret.  
Article segon.- Sota la dependència del Conseller existirà un Gabinet Tècnic encarregat de prestar-li assistència en els assumptes que s'especifiquen.  
Article tercer.- La Secretaria General Tècnica tindrà les competències i funcions que expressament se li atribueixen.  
Article quart.- Existiran dos Direccions Generals: una de Transports i una altra de Benestar Social, amb les funcions i competències que els siguen atribuïdes.  
Article cinqué.- Es crea un òrgan consultiu amb la denominació de Junta Superior de Transports, sota la Presidència del Conseller, la composició i funcions de la qual es determinen en aquest Decret.  
II. Conselleria de Transports i Benestar Social.  
Article sisé.- El Conseller de Transports i Benestar Social és el cap superior de la Conselleria al qual li corresponen les atribucions següents:  
6.1. Amb caràcter general:  
6.1.1. La iniciativa, direcció i inspecció de tots els serveis.  
6.1.2. L'exercici de la potestat reglamentària.  
6.1.3. El nomenament i separació dels funcionaris i altres càrrecs adscrits a la Conselleria, d'acord amb la normativa vigent.  
6.1.4. La distribució de recompenses i l'exercici de la potestat disciplinària d'acord amb les normes legals.  
6.1.5. El coneixement dels recursos contra resolucions d'organismes i autoritats de la Conselleria i els de reposició contra els seus actes.  
6.1.6. Formular avant- projectes de pressuposts, tot disposant despeses dintre el pressupost autoritzat, interessant de l'òrgan corresponent l'ordenació del pagament.  
6.1.7. Formalitzar en nom del Consell del País Valencià els contractes relatius a assumptes propis de la Conselleria de Transports i Benestar Social.  
6.1.8. Presentar projectes de normes.  
6.1.9. Assumir amb caràcter propi qualsevol de les competències atribuïdes a autoritats o funcionaris del departament per als casos de vacant, absència o incapacitat.  
6.2. En matèria de Transports:  
6.2.1. Competències sobre concessió, autorització, explotació i inspecció de serveis de transport per cable.  
6.2.2. Competències sobre concessió, autorització i explotació de serveis de transport per tròlei-bús.  
6.2.3. Competències sobre establiment, organització, explotació i inspecció dels ferrocarrils i tramvies a que es refereix l'article 28 del Decret 299/79, de 26 de gener.  
6.2.4. Redacció dels Plans d'actuació en relació amb nous serveis de ferrocarril.  
6.2.5. Competències sobre concessió, autorització i, en el seu cas, explotació de serveis de transports mecànics per carretera, en les condicions assenyalades per l'article 30 del Reial Decret 299/79, de 26 de gener, llevat de la revisió de tarifes amb caràcter general.  
6.2.6. Redacció del Pla d'actuacions, inversions i finançament . per a l'establiment i explotació d'estacions de vehicles de servei públic de viatgers o mercaderies per carretera.  
6.2.7. Imposició de serveis combinats amb el ferrocarril, a què es refereix l'article 10 de la Llei de Coordinació dels Transports Mecànics Terrestres.  
6.2.8. L'estimació de l'excepcionalitat, a què fa referència l'article 4.rt de la Llei de 27 de desembre de 1947, de Coordinació dels Transports Mecànics Terrestres en relació amb l'autorització de transports públics regulars per carretera coincidents amb el ferrocarril.  
6.2.9. L'assenyalament de la cobertura de necessitats complementàries als projectes d'estacions de vehicles a què fa referència l'article 133 del Reglament d'Ordenació dels Transports Mecànics per Carretera de 9 de desembre de 1949.  
6.2.10. La designació del representant del Consell del País Valencià i del Secretari amb veu i sense vot, en cadascuna de les Juntes Provincials de Coordinació, a què fa referència l'article 3.er de la Llei de Coordinació dels Transports Mecànics Terrestres de 27 de desembre de 1947.  
6.2.11. Proposar al Ple del Consell del País Valencià les modificacions reglamentàries necessàries per a la creació de targetes de transport amb radis d'acció diferents als actualment establerts.  
6.2.12. Delimitació de competències en matèria de transports amb l'Administració Municipal.  
6.3. En matèria de Benestar Social.  
6.3.1. Promoure i coordinar iniciatives entorn de l'assistència i reinserció social.  
6.3.2. Impulsar el desenvolupament comunitari.  
6.3.3. Fomentar activitats i serveis en defensa i millora de la qualitat de la vida.  
III. Secretaria General Tècnica  
Article seté.- La Secretaria General Tècnica, a través del seu titular, acomplirà las següents funcions:  
7.1. Assessorar el Conseller i representar-lo amb la seua expressa delegació.  
7.2. Coordinar els treballs realitzats a la Conselleria.  
7.3. Elaboració d'estudis i recopilació de documents necessaris en ordre al compliment de les funcions pròpies de la Conselleria.  
7.4. Elaborar la legislació que en matèria de Transports i Benestar Social haja de promoure la Conselleria.  
7.5. Ostentar la Direcció de personal de la Conselleria, tot realitzant estudis i formulant propostes sobre organització i mètodes de treball.  
7.6. Organitzar i mantenir un Registre General de la Conselleria.  
7.7. Acomplir la vice- presidència de la Junta Superior de Transports.  
7.8. Organitzar i coordinar els serveis d'informació i publicacions de la Conselleria.  
7.9. Exercir la funció de comptable de la Conselleria.  
7.10. Acomplir qualssevol altres funcions que li encomane el Conseller.  
Article vuité.- La Secretaria General Tècnica. s'estructura en un Servei de Coordinació i quatre Seccions: 1.ª Personal i Registre General; 2.ª, Informació i documentació; 3., Gestió Econòmica i Comptabilitat; i 4.t, Legislació i informes.  
IV. Direcció General de Transports  
Article nové.- La Direcció General de Transports, a través del seu titular, exerceix les competències administratives en relació amb l'ordenació i inspecció dels serveis de transports que li corresponga d'acord amb la legislació vigent.  
Article deu.- A més a més, seran de la seua competència els assumptes següents:  
10.1. Atorgament de serveis públics discrecionals emparats per les actuals targetes.  
10.2. Expedició de targetes de transport amb radi d'acció diferent dels actualment establerts.  
10.3. Informe preceptiu en matèria d'inspecció i sancions en serveis de transport mecànic per carretera, fins a la publicació de la normativa que fixe la Inspecció compartida.  
10.4. Inspecció de serveis i formulació de denúncies davant l'Administració de l'Estat fins que es dicten les normes corresponents.  
10.5. Informe previ per a les prolongacions i millores en línies estatals quan aquelles discórreguen íntegrament per l'àmbit territorial del País Valencià, segons disposa l'article 26 de la Llei d'Ordenació dels Transports Mecànics per Carretera.  
10.6. Fixament i liquidació del cànon en ferrocarrils de competència del Consell, a què fa referència l'article 7 de la Llei de Coordinació dels Transports Mecànics Terrestres.  
10.7. Informe previ per a la substitució d'un servei ferroviari de competència estatal per un servei per carretera, a què fa referència l'article 9 de la Llei de Coordinació dels Transports Mecànics Terrestres.  
10.8. Informe previ a l'autorització de Despatxos Centrals i Auxiliars per l'Administració de l'Estat, a què fa referència l'article 11 de la Llei de Coordinació dels Transports Mecànics Terrestres.  
10.9. Informe previ en matèria de serveis de dispersió i concentració de tràfic de detall, a què fa referència l'article 11 de la Llei de Coordinació dels Transports Mecànics Terrestres.  
10.10. Expedició de Targetes de Transport, a què fa referència l'article 59 del Reglament d'Ordenació dels Transports Mecànics per Carretera.  
10.11. Informe previ per a tarifes combinades entre serveis de titularitat estatal i del Consell, a què fa referència l'article 74 del Reglament d'Ordenació dels Transports Mecànics per Carretera.  
10.12. La descomposició de tarifes a què fa referència l'article 23 de la Llei d'Ordenació de Transports Mecànics per Carretera de 27 de desembre de 1947.  
10.13. Inspecció immediata de les estacions de vehicles a que fa referència l'article 137 del Reglament d'Ordenació dels Transports Mecànics per Carretera.  
10.14. Remissió de copia de les concessions i targetes de transports al Ministeri de Transports i Comunicacions.  
10.15. Les autoritzacions del transport eventual de persones que regula l'article 87 del Reglament d'Ordenació dels Transports Mecànics per Carretera.  
10.16. L'emissió de l'informe previ Per a l'aprovació de reglaments i tarifes d'Agències de Transports al País Valencià, a què fa referència l'article 145 del Reglament d'Ordenació dels Transports Mecànics per Carretera de 9 de desembre de 1949.  
10.17. Organitzar i mantenir un Registre General de Targetes de Transports, a què fa referència l'article 60 del Reglament d'Ordenació dels Transports Mecànics per Carretera.  
10.18. Actuar com a vocal a la Junta Superior de Transports del Consell del País Valencià.  
10.19. Acomplir qualssevol altres funcions que li encomane el Conseller.  
Article onze.- La Direcció General de Transports s'estructura en els següents òrgans: un Servei de Transports amb tres Oficines Territorials de Transports, a Alacant, Castelló i València, i un Servei d'Inspecció.  
Article dotze.- Les Oficines Territorials de Transports tindran la categoria de Secció i assumiran les funcions que hom establesca per ordre del Conseller i les que el mateix Conseller o el Director General els delegue.  
V. Direcció General de Benestar Social  
Article tretze.- La Direcció General de Benestar Social, a través, del seu titular, exercirà les funcions administratives en relació amb les matèries que li corresponen, d'acord amb la legislació, i aquelles altres que li siguen encomanades pel Conseller de Transports i Benestar Social.  
Article catorze.- La Direcció General s'estructura en un Servei de Benestar Social amb tres Seccions: A) Assistència i reinserció social; B) Desenvolupament comunitari; i C) Qualitat de la Vida. Així mateix i dependent de la Direcció de Servei, hom crea tres Oficines Territorials de Benestar Social a Alacant, Castelló i València.  
VI. Gabinet Tècnic  
Article quinze.- Depenent directament del titular de la Conselleria hom estableix un Gabinet Tècnic amb categoria orgànica de Servei, integrat per tres Seccions: A) Projectes, obres i infrastructures; B) D'estudis sòcio- econòmics; i C) D'Informàtica.  
Article setze.- Les funcions del Gabinet Tècnic, a més de servir com a òrgan assessor directe del Conseller de Transports i Benestar Social, seran les següents:  
16.1. Servir com a suport tècnic i òrgan d'estudi a la Junta Superior de Transports del Consell del País Valencià.  
16.2. Informes, redacció o direcció de projectes, obres i serveis relacionats amb el transport urbà o inter- urbà al País Valencià en general, encomanats pel titular de la Conselleria.  
16.3. Informes, direcció o elaboració de plans integrals, estudis de coordinació i en general estudis en matèria de transports.  
16.4. Estudis sobre: A) Creació, modificació substancial, unificació o fusió i supressió de serveis de transports; B) Valoracions a efectes de rescat; i C) Delimitació de cases urbans.  
16.5. Informes i estudis en general sobre transport de mercaderies perilloses.  
16.6. Replega i elaboració de dades tècniques sobre infraestructura i explotació de serveis de transport, tant de competència del Consell, com aquells altres que incideixen al País Valencià. Elaboració d'informació gràfica.  
16.7. Informe sobre projectes de normativa en matèria de transport.  
16.8. Relació i cooperació amb organismes nacionals, internacionals i estrangers de caràcter semblant.  
16.9. Estudis econòmics sobre: preus i costs; rendiments d'infraestructura, instal·lacions i equips; rendibilitat d'inversions; incidència de la fiscalitat; relacions entre sistemes de transport i economia en general.  
16.10. Replega i elaboració d'informació sobre magnituds sòcio- econòmiques; estudis de previsió; previsió de demanda de transport; previsió de necessitats; elaboració de models.  
16.11. Estudis actualitzats d'informació tècnica. Tendències, Aplicabilitat i innovacions.  
VII. Junta Superior de Transports del País Valencià  
Article disset.- Amb la denominació de Junta Superior de Transports del País Valencià, es crea un òrgan consultiu dependent de la Conselleria de Transports i Benestar Social.  
Article divuit.- Sota la Presidència del Conseller de Transports i Benestar Social formaran part de la Junta Superior de Transports del País Valencià, els següents representants:  
A) Del Consell del País Valencià:  
El Director General de Transports i un representant de cadascuna de les Conselleries de: Agricultura; Economia i Hisenda; Educació; Indústria i Comerç; Interior; Obres Públiques i Urbanisme; Turisme.  
B) Entitats de caràcter territorial:  
Un representant de cadascuna de les àrees metropolitanes existents o que es puguen crear dintre l'àmbit del País Valencià i un representant de cadascuna de les tres Diputacions Provincials.  
C) Ordenació del Transport:  
Un representant de R. E. N. F. E., un representant de F. E. V. E., un representant designat per la Direcció General de Tràfic, un representant dels ports autònoms del País Valencià.  
D) Transport de viatgers per carretera:  
Els representants dels transportistes en nombre i condició que tot seguit es detalla: dos pels serveis regulars de viatgers; u pels serveis discrecionals de viatgers i u pels taxistes i serveis de gran turisme.  
E) Transport de mercaderies per carretera:  
Els representants dels transportistes en nombre i condició que tot seguit es detalla: u pels transports de mercaderies de carrega fraccionada; dos pels transports discrecionals de mercaderies; u per les Agències de Transports i u pels transports privats de mercaderies.  
F) Economia i Tècnica del Transport:  
Dos representants de les Cambres de Comerç, Indústria i Navegació; un representant del Col·legi d'Economistes; un representant del Col·legi d'Enginyers de Camins, Canals i Ports i un representant del Col·legi d'Enginyers Industrials.  
Article dinou.- A més dels representants expressats a l'article anterior, el Conseller podrà designar-hi fins un nombre de tres vocals entre persones, agrupacions o entitats que acrediten competència en matèria de transports.  
Article vint.- Les funcions de la Junta Superior de Transports seran conferides en el present Decret i aquelles que puguen ser-li concedides en el futur.  
Article vint-i-un.- Seran funcions de la Junta Superior de Transports del País Valencià:  
A) Emetre informes preceptius en els casos en que així ho establesca la legislació vigent en matèria de transports i en substitució de l'Institut de Transports i Comunicacions en les competències transferides exclusivament o bé per delegació al Consell del País Valencià.  
B) Informar la redacció dels plans de transports que redacte la Direcció General de Transports.  
C) Elaborar informes i dictàmens quan així ho requeresca el Conseller de Transports i Benestar Social o el Director General de Transports.  
D) Informar els projectes de disposicions de caràcter general que afecten l'ordenació i coordinació dels transports terrestres dintre l'àmbit territorial del País Valencià.  
E) Dictaminar com a òrgan consultiu en totes aquelles matèries del transport al País Valencià.  
Article vint-i-dos.- La Junta Superior de Transports del País Valencià, es compondrà dels òrgans següents: Ple, Comissió Permanent i Ponències Tècniques de Treball.  
Article vint-i-tres.- Compondran el Ple de la Junta Superior de Transports del País Valencià:  
- El President, que serà el Conseller de Transports i Benestar Social.  
- El Vice- President, que serà el Secretari General Tècnic.  
- Els Vocals representants dels diferents grups que hom estableix a l'article 18.  
- El Secretari, que serà nomenat pel Conseller.  
Article vint-i-quatre.- Compondran la Comissió Permanent, el President, el Vice- President i el Secretari, que seran els mateixos del Ple; el Director General de Transports més un nombre de vocals elegits pel Ple, de forma que, com a mínim, hi haja un vocal de cadascun dels grups establerts a l'article 18.  
Article vint-i-cinc.- La composició de les Ponències dependrà d'allò que en cada cas, i en funció de l'estudi o treball a realitzar, establesquen el Ple o la Comissió Permanent. El President per si mateix o la Ponència per majoria podran sol·licitar la presencia d'altres persones per al millor assessorament tècnic de la ponència, les quals podran assistir-hi amb veu però sense vot.  
Article vint-i-sis.- Correspondrà al Ple de la Junta Superior de Transports del País Valencià:  
A) Dictaminar sobre les qüestions que en matèria de política de transports li siguen sotmeses pel Conseller o pel Director General de Transports.  
B) Dictaminar en aquells expedients en els quals, per la importància del cas, el President de la Junta ho considere convenient.  
Article vint-i-set.- Correspon a la Comissió Permanent:  
A) Informar amb caràcter previ els assumptes que se sotmetan al Ple.  
B) Dictaminar en els assumptes en els quals siga preceptiva la intervenció de l'Organ Consultiu segons la legislació vigent de transports.  
C) Informar en els projectes de disposicions de caràcter general, que dintre l'àmbit territorial del País Valencià afecten l'ordenació i coordinació del transport.  
Article vint-i-vuit.- Serà funció de les ponències tècniques l'estudi i preparació dels assumptes que li encarregue el Ple o la Comissió Permanent, relacionats amb el sector.  
Article vint-i-nou.- Correspon al Secretari de la Junta Superior de Transports del País Valencià:  
A) Preparar les propostes de dictamen que hagen d'emetre el Ple o la Comissió Permanent.  
B) Actuar de secretari al Ple í a la Comissió Permanent, tot assistint-hi amb veu i sense vot.  
C) Preparar i cursar l'ordre del dia de les sessions.  
D) Actuar d'assessor, tant al Ple com a la Comissió Permanent.  
E) Redactar l'acta de la Junta.  
Article trenta.- El Ple de la Junta Superior de Transports del País Valencià es reunirà quan ho acorda el President o ho sol·licite la majoria absoluta dels seus components, i com a mínim una vegada a l'any.  
La Comissió Permanent es reunirà quan ho acorda el President i normalment una vegada al mes.  
Article trenta-un.- La convocatòria, funcionament i règim de sessions i acords, es regularan pel que estableix el capítol II del Títol I de la Llei de Procediment Administratiu.  
DISPOSICIO TRANSITORIA  
En tant no es determine específicament la competència a través de la Comissió Mixta de Transferències, la Direcció General de Transports autoritzarà els transports especials que es realitzen dintre l'àmbit territorial del País Valencià, segons venia realitzant-se per les Direccions Regionals i Subdelegacions Provincials de Transports.  
DISPOSICIONS FINALS  
Primera.- El Conseller de Transports i Benestar Social podrà crear la Direcció de Serveis Jurídics de la Conselleria amb el contingut i funcions que determine.  
Segona.- Hom autoritza el Conseller de Transports i Benestar Social a dictar les normes necessàries per al desenvolupament del present Decret.  
Tercera.- El present Decret, que es publicarà al Boletín Oficial del Estado i al del Consell del País Valencià, entrarà en vigor el mateix dia en què tinga lloc la darrera publicació.  
Donat a la ciutat de València a tres de setembre de mil nou-cents setanta-nou.  
El President del Consell   
JOSEP LLUIS ALBIÑANA OLMOS


Còpia Permalink ELI